Huden

Kroppen vår er dekket med hud. Huden er det største organet i kroppen.
Et voksent menneske har nesten to kvadratmeter med hud. Det er omtrent samme arealet som en dyne. Huden til et voksent menneske veier omtrent 20 kg. Vi kan tenke at huden er som et mykt skall som beskytter kroppen.

Huden er bygd opp av tre lag: overhuden, lærhuden og underhuden. I lagene finner vi forskjellige typer celler. Det er overhuden vi smører med solkrem for ikke å bli solbrente.

# Hudlagene har ulike oppgaver

Overhuden er den ytterste delen av huden. Den består av ulike lag med celler. Ytterst ligger hornlaget. Det består av døde celler og beskytter kroppen mot bakterier og skader. Under hornlaget er det levende celler.

Lærhuden er det mellomste hudlaget. Det består av levende celler. I lærhuden har vi blodårer, svettekjertler og hårrøtter med muskler. Her har vi også talgkjertler som blant annet gjør at kroppen blir vanntett. Sanseceller og nerver i lærhuden gjør at vi kan kjenne berøring, trykk, smerte, kulde og varme. I lærhuden har vi også kollagenfibre som gjør at den er elastisk. Hos eldre folk tynner kollagenfibre, derfor får vi rynker.

Underhuden er det innerste laget i huden. Det består først og fremst av fettceller. Underhuden demper slag og støt mot de indre delene av kroppen. Fettcellene er energilager for kroppen. De er også viktige for å beskytte kroppen mot kulde

Noen steder er huden mer følsom enn andre (lepper, hender, føtter)

Kilde: Mylder 4, Cappelen Damm 2016